**Олимпиадные задания по коми-пермяцкому языку, культуре и истории для учащихся 6-11 классов**

**СОДЕРЖАНИЕ**

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 6-7 КЛАССЫ 2](#_Toc184047297)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 6-7 КЛАССЫ 7](#_Toc184047298)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 8-9 КЛАССЫ 12](#_Toc184047299)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 8-9 КЛАССЫ 17](#_Toc184047300)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 10-11 КЛАССЫ 21](#_Toc184047301)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 10-11 КЛАССЫ 27](#_Toc184047302)

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 6-7 КЛАССЫ

*Составитель:*

*Ольга Анатольевна Попова*

1. Адззö ряд, кытöн быдöс кыввез частица НЕ-кöт гижсьöны öтлаын.

|  |
| --- |
| 1) (не)важын; (не)ылын, а матын; (не)виль |
| 2) (не)ряха; (не)гырись; (не) кык |
| 3) (не)приятель; (не)счастье; (не)бур, но олас |
| 4) (не)ыджыт; (не)кытшöм; (не)сьöд, а чочком |

2. Сетöм нимвежаннэзлöн разряддэз дынö адззӧ соответствующöй параэз.

|  |  |
| --- | --- |
| 1) усилительно-личнöй | А. кытшöмкö |
| 2) взаимно-личнöй | Б. öтамöдкöт |
| 3) неопределённöй | В. ачыт |

3. Глагол – этö самостоятельнöй сёрни тор, кöда мыччалö предметлiсь действие либо…

|  |
| --- |
| 1) признак |
| 2) рöм |
| 3) состояннё |
| 4) аскддясö |

4.Адззö сорасьöм лыданиммез гижöмын:

|  |  |
| --- | --- |
| 1) кыкнанным | 4) 5-öт |
| 2) кыкямыс | 5) одиннадцать |

5. Кытшöм сёрникузяын эм сорасьöм препинаннё пас сувтöтöмын?

|  |
| --- |
| 1. Локтiс тулыс, том кыдзоккез саймисö. |
| 2) Öшын сайын котöртiсö вöроккез, ыббез, шоча посаддэз. |
| 3) Ми садитiм садын кустарниккез сэтöр, малина, ирга. |
| 4) Совещаннё вылын чукöртчисö и опытнöй велöтiссез, и том специалисттэз. |

6. Торйын гижсьöны эманиммез…

|  |  |
| --- | --- |
| 1) кань(пиян) | 4) ай(мам) |
| 2) джын(ведра) | 5) пу(кодь) |
| 3) пель(бок) | 6) си(турун) |

7. Инфинитивлöн (кадакывлöн неопределённöй форма) аркмöтан суффикссэзöн лоöны:

|  |  |
| --- | --- |
| 1) -икö (-iкö) | 3) -ны, -ыны, -тö |
| 2) –öм | 4) -ан |

8. Сувтӧтӧ öтамöдбöр сьöртi нимтаннэзлiсь морфологическöй бöрйöм.

|  |
| --- |
| 1. Сёрникузяын роль |
| 1. Число |
| 1. Разряд вежöртас сьöртi |
| 1. Качество мыччалан степень |
| 1. Начальнöй форма |

9. Соотноситö безличнöй кадакыввез вежöртаскöт (значеннёкöт)

|  |  |
| --- | --- |
| 1. гымалö | А. мортлöн физическöй ощущеннё |
| 1. уʹзьсьöм | Б. мортлöн пытшкись переживайтöм |
| 1. кынтö | В. природалöн явленнё |
| 1. думайтсьö | Г. непроизвольнöй керöм |

10. Тӧдö юржугдан: *Кытшӧм пулӧн кучикыс кыкпӧвса?*

|  |  |
| --- | --- |
| 1) бадьлӧн | 2) кыдзлӧн |

11. Кадакылын *мунiсö* грамматическöй вежöртас мыччалан суффикссэз сьöрсьӧн-бöрсьöн сулалöны сiдз:

|  |
| --- |
| 1) число |
| 2) кад |
| 3) лицо |

12. Адззö ряд, кытöн быдöс кыввезын кольöм буква i.

|  |
| --- |
| 1) дуд…, б…, вöл… |
| 2) шогд…, мун…, т…ян |
| 3) в…ль, пырт…, з… |
| 4) сунас…, юрс…, с…пож |

13. Адззö соответствие быдмас коласын да сы ним коласын.

|  |  |
| --- | --- |
| 1) Picture background | А. сизьюр |
| 2) Изображение с сайта orchidea-shop.ru | Б. лӧзчача |
| 3) Клевер | В. чачасин |
| 4) S600xU_2x | Г. лапкор |

14. Кытшöм обряд дырни быдса семья вильӧтö пӧжӧм юркок?

|  |  |
| --- | --- |
| 1) Розосво | 3) Крешеннё |
| 2) Масленича | 4) Василей рыт |

15. Гижö одзлань поговорка: *Пыстӧм емӧн …*

|  |
| --- |
| 1) он вурсьы |
| 2) он бöбöт |
| 3) он йит |

16. Адззö соответствие сказка тор да сы ним коласын.

|  |  |
| --- | --- |
| 1) «Старик лонтö баня. Лэдзчöтö баняö старухаöс» | А. Ошпель |
| 2) «Öтпыр жöникыс мунас вöравны, а иньыс – ягöдавны и öшас. Сiйö кутас ош, нуöтас аслас берлогаö. Олiс эта инькаыс ошкöт куим год, чужтiс зон…» | Б. Кöин – лекарь |
| 3) «Кутас мужик ассис Пеганкосö да каяс ошпозъяинö» | В. Рытко, Ойко да Асывко |
| 4) – Мый тэ, нечистöй дук, он мун? – юалö вöлыслiсь змейыс. – Али кинкö меным паныт эм? | Г. Ош да мужик |

1. Сетӧм отрывок сьӧртi тӧдӧ фольклорнöй геройӧс.

«Вӧлісӧ старик гозъялӧн куим зон: кыкыс уджаліссез, а куимӧтыс – … .

Ыджытжыккес каясӧ ректас вылӧ, а … – горвыв сёрдын пукалӧ да тараканнэзӧс сунис вылӧ пысавлӧ. Сё бы сьӧдсӧ кутӧ, аслыс счастье кошшӧ».

|  |  |
| --- | --- |
| 1) Рытко, Ойко да Асывко | 3) Куим вон |
| 2) Иван – мужик пиян | 4) Лёгостай |

1. Кытшöм гижисьлö эта годö тырис бы 125 во?

|  |  |
| --- | --- |
| 1) Степан Караваев | 3) Михаил Лихачёв |
| 2) Андрей Зубов | 4) Василий Климов |

1. Вуджӧтӧм кывбур тор сьӧрті тӧдӧ гижисьӧс да ним кывбурлісь

*Зэв бытшӧм ар! Кыдзкӧ ён да здоровӧй*

*Воздух тэрмӧтыштлӧ мыдзӧм быд вын;*

*Кӧдзыт юок вылын йы – сылан сахар,*

*Югьялан ю не быдӧс эшӧ кын.*

|  |
| --- |
| 1) А. Пушкин «Няне» |
| 2) М. Лермонтов «Когда волнуется желтеющая нива» |
| 3) Н. Некрасов «Железная дорога» |

1. Сетöм фотография сьӧрті тӧдӧ гижисьӧс.



|  |
| --- |
| 1) Аркадий Истомин |
| 2) Фёдор Истомин |
| 3) Иван Минин |

1. Сувтöтö сьöрсьöн-бöрсьöн гижиссезлiсь ниммез ны олан да творчество сьöртi.

|  |  |
| --- | --- |
| 1 | Л. Гуляева |
| 2 | Н. Попов |
| 3 | Н. Федосеева |
| 4 | А. Зубов |
| 5 | Г. Бачева |

1. Коми-Пермяцкӧй округлӧ **сё** год лоас:

|  |  |
| --- | --- |
| 1) 2024 воӧ | 3) 2025 воӧ |
| 2) 2023 воӧ | 4) 2026 воӧ |

23. Мыйöн тöдсаöсь эна морттэс?

Анатолий Радостев, Вера Чугайнова, Алексей Бусыгин, Татьяна Савельева, Андрей Минин.

|  |  |
| --- | --- |
| А) исследователлез | В) гижиссез |
| Б) актёррез | Г) художниккез |

24. Фотосерпассэз сьöртi висьталö, кыдз шусьö ны вылын мыччалöм чулöтан вежалун.

  

|  |  |
| --- | --- |
| 1) Видзмортлö козин | 3) Гаврилов лун |
| 2) Бур сур | 4) На земле Перы |

25. Вевдöрись паськöм, кафтан кодь, вурöм дöраись шусьö...

|  |  |
| --- | --- |
| 1) шабур | 3) йӧрнӧс |
| 2) пониток | 4) пальто |

**Ключ**

**Ответы**

|  |  |  |  |  |  |
| --- | --- | --- | --- | --- | --- |
| **№** | **Ответ** | **Баллы** | **№** | **Ответ** | **Баллы** |
| 1 | 3 | 2 балла | 14 | 4 | 1 балл |
| 2 | 1-В, 2-Б, 3-А | За каждый правильный ответ – 1 балл. Всего 3 балла | 15 | 1 | 1 балл |
| 3 | 3 | 1 балл | 16 | 1-Б, 2-А, 3-Г, 4-В | За каждый правильный ответ – балл. Всего 4 балла |
| 4 | 2 | 1 балл | 17 | 4 | 1 балл |
| 5 | 3 | 1 балл | 18 | 2 | 1 балл |
| 6 | 2, 5 | За каждый правильный ответ – 1 балл. Всего 2 балла | 19 | 3 | 2 балл |
| 7 | 3 | 1 балл | 20 | 2 | 1 балл |
| 8 | 5-3-4-2-1 | За каждый правильный ответ – 1 балл. Всего 5 баллов | 21 | 4-2-5-1-3 | 5 баллов |
| 9 | 1-В, 2-Г, 3-А, 4-Б | За каждый правильный ответ – балл. Всего 4 балла | 22 | 3 | 1 балл. |
| 10 | 2 | 1 балл | 23 | Б | 1 балл |
| 11 | 2-3-1 | 1 балл | 24 | 4 | 2 балла |
| 12 | 2 | 1 балл | 25 | 1 | 1 балл |
| 13 | 1-Г, 2-В, 3-А, 4-Б | За каждый правильный ответ – 1 балл. Всего 4 балла | Всего 48 баллов | | |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 6-7 КЛАССЫ

*Составитель:*

*Ольга Анатольевна Попова*

**Письменнӧй тур**

1. Сетöм кыввез коласiсь адззö сiйö, кöда отсöтöн **кöркö** коми-пермяк висьталiс ассис радейтöм / любитöм йылiсь.

|  |  |
| --- | --- |
| 1) сьöлöм | 3) ты |
| 2) мус | 4) сöп |

2. Сувтöтö препинаннё пассэз. Кытшӧм сёрникузяэзын сувтöтсьö препинаннё пас тире?

1. Öтiк столбикас висьтасьöм кывбура сёрниöн, мöдас быдлунся сёрниöн.
2. Конечно шуис Серёжка.Öльöксан дядь бöбöтчыны оз понды. (*И. Минин*)
3. Петас Наган Наганыч да кыдз рявкнитас Стой! Да киэтö, киэтö лэбты, стыдтöм! (*И. Минин*)
4. Художественнöй литература этö унажыксö морт йылiсь гижöттэз.
5. Локтiн? И нырыт дзонь?

Дзонь. Ме эд автобусöн.

Тöлыс лёк мыся кынтан ныртö. (*В. Климов*)

3. Орсан «Редактор». Сетöм текстын эмöсь орфографическöй да пунктационнöй ошибкаэз. Адззö да исправитö нiйö.

*Миян дынсянь не ылын кылö понэзлöн дыша лявгöм петуххэзлöн китсасьöм. Этö казьмöтлö ас йывсис деревня Поталян. Сiя поздисьöма крут керöс увтö, Урва дынсянь верста джын ылынаын. Ме видзöта сыланьö и адзза кыдз шондi югöрес увтын свитялöны öшын стеклоэз, саддэс сайсянь бель видзöны чочком крышаэз и пежялöны мукöд постройкаэзлöн стенаез. Деревняыс ыджыт, и почти нач виль. Медбöръя годдезö колхозниккес ёна старайтчöмась: кин виль ворота сувтöтöма а кин керкусö мöдпöв вевттьöма*. (И. Минин)

4. Уськöтö тöдвылö топыта йитöм кыввез (фразеологизммез) кыв-компонентöн «син (синнэз)». Ордчöн гижö кывсерлiсь вежöртас.

Например: *синнэзöн малыштны* – видзöтны рама, радейтöмöн.

5. Адззö соответсвие официально-деловöй документация вид да деловöй бумагаэз жанр коласын:

|  |  |
| --- | --- |
| 1. Личнöй характера деловöй бумагаэз  2. Служебнöй документтэз | А. Автобиография |
| Б. Протокол |
| В. Расписка |
| Г. Объяснительная записка |
| Д. Договор |
| Е. Устав |

6. Содтö сетöм таблицаö нетырман тöдöммез.

|  |  |  |
| --- | --- | --- |
| Гижись | Произведеннё | Гл. герой(-ез) |
| 1) И. Минин | А. | А1. Виталько да Серёжка |
| 2) | Б. Тöдiсь | Б2. Иван дед |
| 3) И. Торопов | В. Шуриклö шыд | В3. |

7. Кытшöм коми-пермяцкöй гижись аркмöтiс сетöм строчкаэз:

*Россия миян,*

*Менам Парма…*

*Кык мам,*

*Кык горт,*

*Кык сьöлöмшог.*

8. Тiян одзын сетöмöсь кыввез, кöдна мыччалöны родственнöй отношеннёэз. Ордчöтö роч терминнэз коми-пермяцкöй терминнэзкöт.

|  |  |
| --- | --- |
| 1) крестный сын | А. матшка / ань |
| 2) отец | Б. айка |
| 3) свекровь | В. очавон |
| 4) двоюродный брат | Г. вежапи |

9. Коми-Пермяцкöй драматическöй театрлiсь постановкаэзлiсь помав названнёэз

|  |  |
| --- | --- |
| 1) Зарни инь. Золотая\_\_\_\_\_\_\_\_\_\_\_\_\_\_ | 3) Кудым-Ош йылiсь \_\_\_\_\_\_\_\_\_\_\_\_\_\_\_\_ |
| 2) Куим öткодь или Гузи да \_\_\_\_\_\_\_\_ | 4) Кукуй, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

10. **Творческöй заданнё:**

А. Тiян школаын пондас чулавны коми-пермяцкöй кыв сьöртi Неделя, кöда соответствуйтö темалö: «Коми-Пермяцкöй округлö 100 во!». Библиотекарь корис тiянсянь отсöт: составитö коми-пермяцкöй кыв вылын Неделялiсь быд лун вылö мероприятиеэз 6-7 классэзын велöтчиссез понда, кöдна вöлiсö бы тiян понда интереснöйöсь. Библиотекарь корöм дынö локтö творческöя.

|  |  |  |  |  |
| --- | --- | --- | --- | --- |
| **Пн.** | **Вт.** | **Ср.** | **Чт.** | **Пят.** |
|  |  |  |  |  |

Б. Сетöм удж сьöртi аркмöтö текст 6-8 сёрникузяись (мыля бöрйит сэтшöм мероприятиеэз, кытшöм нылöн мог, мыля нiя лоасö интереснöйöсь тiян ёрттэзлö, кыдз нiя йитсьöны Неделя темакöт да мöд.).

**Устнöй тур**

Сетöм тема сьöртi аркмöтö висьтасян (повествованнё) текст 6-8 сёрникузяись.

**Видзö тöдвылын!**

* Висьтасян текст – этö текст, кытöн сёрни мунö кытшöмкö событиеэз йылiсь.
* Сылöн эм аслас композиция: пондöтчöм, основнöй тор, помалöм.
* Соблюдайтö художественнöй (либо сёрнитан) стиль да кыв нормаэз.

Подготовка вылö сетсьö 20 мин.

Выступленнё вылö сетсьö 5 минута.

Темаэз: **Менам родословнöй**.

**Öтiк рыт менам семьяын**.

**Интереснöй история менам оланiсь**.

**Кыдз ме ветлi походö (экскурсия вылö, театрö, кинотеатрö)**.

**Менам бур ёрт йылiсь**.

**Книга, кöдö бы ме тшöктi лыддьöтны ёртлö**.

**Каникуллэз, кöдна кольччасö тöдвылын**.

**Менам медбур нимлун**.

**Кинофильм, кöда меным меддона**.

**Öтiк лун менам школьнöй оланiсь**.

**Кыдз ме чулöта ассим свободнöй кад**.

**Поступок, кöдöн ме верма гордитчыны**.

**Морт, кöда меным лоö интереснöйöн**.

**Интереснöй мероприятие миян школаын**.

**Менам дона велöтiсь**.

**Менам достиженнёэз йылiсь**.

Письменнӧй тур. Оценивайтан критериеэз

|  |  |  |
| --- | --- | --- |
| **№** | **Ответ** | **Система оценки** |
| 1 | 2 | 1 балл |
| 2 | 1245 | Быд колана ответ понда – 1 балл. Быдöсыс: 4 балл. |
| 3 | Миян дынсянь **неылын** кылö поннэзлöн дыша лявгöм**,** петуххезлöн китсасьöм. Этö казьмöтлö ас йывсис деревня Поталян. Сiя позд**i**сьöма крут керöс увтö, Урва дынсянь **верстаджын** ылынаын. Ме видзöта сыланьö и адзза**,** кыдз шондi югöр**р**ес увтын свит**т**ялöны öшын стеклоэз, саддэс сайсянь бель видзöны чочком крышаэз и пеж**ь**ялöны мукöд постройкаэзлöн стена**э**з. Деревняыс ыджы**т** и почти нач виль. Медбöрья годд**э**зö колхозниккес ёна старайтчöмась: кин виль ворота сувтöтöма**,** а кин керкусö мöдпöв вевттьöма.  **5 балл** – гижöм текст соответствуйтö литературнöй нормаэзлö.  **3 балл** – гижöм текст частично соответствуйтö литературнöй нормаэзлö.  **0 балл** – гижöм текст оз соответствуйт литературнöй нормаэзлö. | |
| 4 | *Син янöтö, синнэзö шуны, синöн он судзöт да мöд.* | Быд ФЕ понда да сы дынö вежöртас понда – 2 балл.  Вежöртастöг – 1 балл. |
| 5 | 1 – А,В,Г  2 – Б,Д,Е | Быд колана ответ понда – 1 балл. Быдöсыс: 6 балл |
| 6 | А. Ва увтын пос  2) Т. Фадеев  В3. Федя Мелехин | Быд колана ответ понда – 1 балл. Быдöсыс: 3 балл |
| 7 | В.В. Климов | 1 балл |
| 8 | 1-г, 2-б , 3-А, 4-В | Быд колана ответ понда – 1 балл. Быдöсыс: 4 балл |
| 9 | Зарни инь. Золотая баба.  Куим öткодь или Гузи да Мези.  Кудым-Ош йылiсь висьтас.  Кукуй, Кукушечка | Быд колана ответ понда – 1 балл. Быдöсыс: 4 балл |
| 10 | Велöтчись гижис план. | **5 балл** – быд лун вылö гижöм мероприятие. План чукöртöм творческöя, креативнöя.  **3 балл** – 3 лун вылö гижöм мероприятие. План пыртö традиционнöй мероприятиеэз.  **1 балл** – 1-2 лун вылö гижöм мероприятие. Абу мыччалöм творческöй подход. |
| Велöтчись справитчис коммуникативнöй задачаöн. Быдöс вежöртана да доказательнöя. Вайöтöм 6-8 сёрникузя. | **5 балл** – удж соответствуйтö критерийлö.  **3 балл** – удж частично соответствуйтö критерийлö.  **0 балл** – удж оз соответствуйт критерийлö |
| Гижан да устнöй тексттэз соответствуйтöны литературнöй нормаэзлö. Сёрниын мыччалöм быдкодь лексика. Абу уна пыртöмöсь заимствуйтöм кыввез. |

Устнӧй тур. Оценивайтан критериеэз

|  |  |  |
| --- | --- | --- |
|  | критерий | балл |
| 1 | Велöтчись справитчис коммуникативнöй задачаöн. Быдöс вежöртана. Вайöтöм 6-8 сёрникузя. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
| 2 | Текст соответсвуйтö *висьтасян* типлö. | **2 балл** – удж соответствуйтö критерийлö  **1 балл** – уджын пантасьö мöдiк тип соответствуйтö критерийлö  **0 балл** – удж оз соответствуйт висьтасян типлö |
| 3 | Текст цельнöй смысл сьöртi, последовательнöй соответствуйтö *висьтасян* композициялö. | **5 балл** – удж соответствуйтö критерийлö  **3 балл** – уджын пантасьöны дзугсьöммез критерий сьöртi  **0 балл** – удж оз соответствуйт критерийлö |
| 4 | Текст оформитöм художественнöй (сёрнитан) стильын. | **2 балл** – удж соответствуйтö критерийлö  **1 балл** – удж частично соответствуйтö критерийлö  **0 балл** – удж оз соответствуйт критерийлö |
| 5 | Устнöй висьт (лыддьöтöм) соответствуйтö орфоэпическöй литературнöй нормаэзлö. | **2 балл** – удж соответствуйтö критерийлö  **0 балл** – удж оз соответствуйт критерийлö |
| 6 | Текст соответствуйтö грамматическöй нормаэзлö.  Сёрникузяэз составитöмöсь быдкодь структура сьöртi. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
| 7 | Мыччалöм лексикалöн богатство. Абу уна пыртöмöсь заимствуйтöм кыввез. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
|  |  | Максимальнöй балл: **26** |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 8-9 КЛАССЫ

*Составитель:*

*Любовь Валерьевна Утева*

1. Сетӧм кывтэчасын *нёльöт лун* кыввез йитӧмöсь:

|  |  |
| --- | --- |
| А) согласованнёӧн | В) управленнёöн |
| Б) примыканнёöн |  |

2. Эта кылын эм орфографическöй ошибка:

|  |  |
| --- | --- |
| А) сойез | В) кидолонь |
| Б) лымьялö | Г) куимгодся |

3. Кытшöм функциональнöй стильын лöсьöтöм отрывок:

Кыдз суровöй войнася кад том отирöс одз сувтöтiс ыджыттэзкöт ордчöн, формируйтiс сылiсь характерсö, гижö И. Минин «Паныт уйистöлiсь» повестьын, кöдаын мыччалö, кыдз коми-пермяцкöй деревня отсалiс фронтлö. Повестьыс сулалö торья главаэзiсь, кöднö позьö шуны новеллаэзöн, йитöмась нiя öтiк образöн – Степанко образöн, кöда вöв вылын кыскö Лобановасянь Кудымкарöдз фронт понда груз. Степан не бойын, но видзö асьсö, кыдз солдат. Сiя пессьö тшыгкöт, мыдзöмкöт, полöмкöт и петö победительöн, тыртö колхозлiсь боевöй заданнё. *(В.Пахорукова)*

|  |  |
| --- | --- |
| А) баитан стильын (разговорнöй) | В) официально-деловöй стильын |
| Б) художественнöй стильын | Г) научнöй стильын |
| Д) публицистическöй стильын |  |

4. Адззӧ роч кыввезлӧ соответствие коми-пермяцкӧй кылын.

|  |  |
| --- | --- |
| А. улитка | А.скöр |
| Б. моль | Б. лёльгаг |
| В. оса | В. зi |
| Г. ящерица | Г. дзöдзыв |

5. Кин лоöны авторрезöн кывчукöрлöн «Коми-пермяцкöй синониммезöн кывчукöр» 2017 г.?

|  |  |
| --- | --- |
| А) А.С. Кривощекова-Гантман | В) Т.Н. Меркушева |
| Б) Н.Е. Бражкина | Г) А.С. Лобанова |

6. Кытшӧм кыввез лоӧны дальнеродственнӧйезӧн коми-пермяцкӧй кывлӧ?

|  |  |
| --- | --- |
| А) коми-язьвинскöй | В) венгерскӧй |
| Б) финскöй | Г) мордовсöй (эрзя, мокша) |

7. Кыв дынö *жугалöм* адззö синониммез:

|  |  |
| --- | --- |
| А) киссьöм | В) паздöм |
| Б) зорамöм | Г) потöм |

8. Сетöм определеннёö содтö кольöм кыв:

*Синтаксис ӧтлаын морфологиякӧт аркмӧтӧны кывлiсь ыджыт тор –…*

|  |  |
| --- | --- |
| А) грамматика | В) сёрникузя |
| Б) пунктуация | Г) текст |

9. Кытшӧм сёрникузяын кольӧм препинаннё пас?

|  |  |
| --- | --- |
| А) Лымчиррез орддьöны бипур и менö паока кытшлалöны. | В) Макся бытьтö сэтöн и вöлi, эз понды мугны – чожжык пöрччалiс пестер, кыминьтiс сiйö. |
| Б) Доддезын, гожум дука да кöс турун вылын пукавтöн челядь эз кынмö. | Г) Том отир, кöдна рытывбыт шуксисö дюттян гöгöр, бöртiжык, сьывтöн да серавтöн, рознитчисö деревня пасьта. |

10. Суффикс пондас соотноситчыны падежкöт:

|  |  |
| --- | --- |
| А) -ся | А) Сравнительнöй падеж |
| Б) -лö | Б) Приблизительнöй падеж |
| В) -лань | В) Дательнöй падеж |
| Г) -сянь | Г) Отдалительнöй падеж |

11. Сетӧм сёрникузя дынӧ вайӧтӧ колана схема:

*Ю дорын быдмöны льöмпуэз да баддез, ыжманниккез да сэтöрниккез.*

|  |  |
| --- | --- |
| А) …О да О, О да О. | Б) О да О, О да О… |
| В) …О да О, О да О… | Г) …О да О, О ... |

12. Ӧтлаӧтӧ сёрни тор вайöтöм примеркöт:

|  |  |
| --- | --- |
| А) кыш-паш | А) кывбöр |
| Б) гажöн | Б) изобразительнöй кыв |
| В) дорын | В) урчитан |
| Г) Ура! | Г) междометие |

13. Кытшӧм местаӧ цифраэз туйӧ колӧ пуктыны препинаннё пассэз (запятӧйез)?

*Сёйисö-юисö (1) мымда кинлö тöрис (2) гажмис отирыс (3) и чеччöвтic том и пöрись джодж шöрö йöктыны-тойны тусь да сiдз (4) что керкуыс пондic ружтыны (5) потолоксис буждic песок (6) дзуртic джодж. (С. Федосеев сьöртi).*

|  |  |
| --- | --- |
| А) 1, 2, 3, 4, 5, 6 | В) 1, 2, 4, 5, 6 |
| Б) 2, 3, 4, 5 | Г) 2, 3, 4, 5, 6 |

14. Гижö одзлань поговорка: *Тöння лунсö …*

|  |  |
| --- | --- |
| А) он бергöт | В) он дзеб |
| Б) он чеччöвт | Г) он сорав |

15. Ордчöтö текстö вежöртаскöт:

|  |  |
| --- | --- |
| А) гипербола | А) – сiя, мый йылiсь баитсьö произведеннёын. |
| Б) тема | Б) ‑ иносказаннёлöй вид, кöда сiйö торсö, мый йылiсь висьталö, ыждöтö сэтчöдз, кыдз былись оз вермы лоны. |
| В) висьт | В) – неыджыт произведеннё, кöдаын мыччалöм öтiк событие да неуна геройез. |
| Г) сьыланкыв | Г) – неыджыт объема кывбурреза произведеннё, кöда лöсьöтöм сьылöм пода. |

16. Василий Климовлöн повестьын «Гавкалöн бедь» эта персонажыс абу

|  |  |
| --- | --- |
| А) Тури Петя | В) Жысь Егор |
| Б) Митюбаран | Г) Титовна |

17. Медодзза кывбуррез коми-пермяцкöй кыв вылын эта гижисьлöн петiсö 1958 воö «Иньва» сборникын, а медодзза поэтическöй небöг челядь понда шусис «Кöчлöн гöснеч».

|  |  |
| --- | --- |
| А) С.Караваев | В) В. Климов |
| Б) В. Козлов | Г) Н. Пахоруков |

18. Öкмысдас во чулалiс, кыдз эта мортыс август 17 – сентябрь 1 луннэзын уджалiс советскöй писателлезлöн I Всесоюзнöй съезд вылын (Москва).

|  |  |
| --- | --- |
| А) М.П. Лихачёв | В) В.В. Климов |
| Б) И.А. Минин | Г) А.Д. Баяндин |

19. Кин дынӧ Аркадий Истомин бергöтчö этнöн кыввезнас?

*Коми кылыс тэ понда – сьöд вöр,*

*Сэтчин стиххез менам, кыдз малина.*

*… , кöр ны вылö тэ инман,*

*Эн вунöт вуджöтны нылiсь кöр.*

|  |  |
| --- | --- |
| А) Велöтiсь | В) Вуджöтiсь |
| Б) Велöтчись | Г) Лыддьöтiсь |

20. Эта произведеннёын Перкоягись велӧтчиссезлӧн гожумся каникуллэз йитӧмась приключеннёэзӧн Пыдӧстӧм нюрын:

|  |  |
| --- | --- |
| А) «Паныт уйис тӧлісь» | В) «Гавкалӧн бедь» |
| Б) «Ва увтын пос» | Г) «Виль туй вылӧт» |

21. Кытшöм гижись йылiсь мунö сёрни?

*Сьöкыт вöлi челядь кад войнася годдэзö зоночкаэзлö. Эта кад йылiсь позьö лыддьöтны гижисьлöн автобиографическöй произведеннёэзын: «Гажа грива» повестьын, «Олöм лун», «Тöдiсь», «Норма понда» рассказзэзын.*

|  |  |
| --- | --- |
| А) Ф. Истомин | В) С. Караваев |
| Б) В. Баталов | Г) Т. Фадеев |

22. Адззан кö кинлiськö сёйöм-юöм, колö шуны:

|  |  |
| --- | --- |
| А) Аслат юр вылö! | В) Нянь-сов! |
| Б) Тырдоз! | Г) Ло пöт! |

23. Сетöм праздниккез ордчöтö ны кад чулалöм сьöртi.

|  |  |
| --- | --- |
| А) Илля (Илья) лун | А) 19 августа |
| Б) Петр лун | Б) 31 августа |
| В) Преображеннё, яблочнöй Спас, первöй Спас | В) 02 августа |
| Г) Фрол да Лавр лун, Проллавер, Прол лун | Г) 12 июля |

24. Мыччалö сетöм событиеэзлiсь öтамöдбöрсянь мунöм

|  |  |
| --- | --- |
| А) Коми-Пермяцкöй национальнöй округлöн аркмöм | В) Иван Грознöй сетiс муэз Кама вевдöрын Строгановвеэлö |
| Б) М. Горький нима национальнöй драматическöй театр осьтöм | Г) Коми-Пермяцкöй округ пырис Пермскöй край составö |

25. Кытшöм орсан йылiсь мунö серни? *«…Кык морт пуксьöны лудовка вылö öтамöдлö паныт да öтлаöтöны кок пыдöссэзнысö. Öтыс кутö быгрöтчансö доррезöттяс, мöдыс – шöрöттяс. Команда кузя быдыс пондö кыскыны быгрöтчансö асланяныс. Вермö сiя, кин кыскас быгрöтчансö ас дорас».*

|  |  |
| --- | --- |
| А) Мыр шедтыны | В) Сиг |
| Б) Чери сёйны | Г) Варыш да типпез |

**Ключ**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | В | 1 балл | 14 | А | 1 балл |
| 2 | В | 1 балл | 15 | А-Б, Б-А, В-В, Г-Г | За каждый верный по 1 б.  Всего 4 балла |
| 3 | Г | 1 балл | 16 | Б | 1 балл |
| 4 | А-Б, Б-А, В-В, Г-Г | За каждый верный по 1 б.  Всего 4 балла | 17 | В | 1 балл |
| 5 | Б, В | За каждый верный по 1 б.  Всего 2 балла | 18 | А | 2 балла |
| 6 | Б, В, Г | За каждый верный по 1 б.  Всего 3 балла | 19 | В | 1 балл |
| 7 | А, В, Г | За каждый верный по 1 б.  Всего 3 балла | 20 | Б | 1 балл |
| 8 | А | 1 балл | 21 | Г | 2 балла |
| 9 | Б | 1 балл | 22 | В | 1 балл |
| 10 | А-А, Б-В, В-Б, Г-Г | За каждый верный по 1 б.  Всего 4 балла | 23 | А-В, Б-Г, В-А, Г-Б | За каждый верный по 1 б.  Всего 4 балла |
| 11 | А | 1 балл | 24 | В-А-Б-Г | 4 балла |
| 12 | А-Б, Б-В, В-А, Г-Г | За каждый верный по 1 б.  Всего 4 балла | 25 | А | 1 балла |
| 13 | В | 1 балл | Всего 50 баллов | | |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 8-9 КЛАССЫ

*Составитель:*

*Любовь Валерьевна Утева*

Письменнӧй тур

1. **Кытшӧм сёрникузя членӧн лоас лыданим сёрникузяын: *Поезд мунöмöдз кольччис вит минута.***

|  |  |
| --- | --- |
| А) обстоятельство | В) определеннё |
| Б) дополненнё | Г) сказуемӧй |

**2. Быд нимвежанлiсь гижö разряд.**

А) сiя \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Б) мукöд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

В) некöда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Г) эттшöм \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. **Кытшӧм падежын употребитӧм выделитӧм кылыс сёрникузяын:**

*Кералöм кыдзыс оз бы кув, уввезнас кыссис* ***шондiыслань****, югытiнас, и уль муыс калекасö юкталiс ваöн.*

4. **Адззö кывтэчас, кытöн медшöр кылöн лоас эманим.**

А) *перыта гижны*

Б) *асывсянь мича*

В) *матын ыб дынö*

Г) *вундöм сю*

5. **Адззö сложноподчиненённöй сёрникузяэз определительнöй придаточнöйезöн.**

А) *Сiя мортыс, кöда йылiсь ме мöда висьтасьны, абу ни.*

Б) *Шондi öшалiс кытöнкö веськытланьын и аркмöтiс вуджöррез, кöдна поперёгалiсö туйсö.*

В) *Степанколö, кöда часöт пукалiс сы телегаын, сiя дугдывтöг висьтасис и висьтасис.*

Г) *Вöлi сэтшöм кöдзыт, что морозыс вартлiс быд пельöсö.*

|  |  |
| --- | --- |
| 6. **Кытшöм мифологическöй персонажжез Виталий Николаевич Оньков мыччалöм серпас вылын?** |  |

7. **Уськöтö тöдвылö да гижö вит коми-пермяцкӧй гижисьӧс, кӧдна гижӧны ӧння кадӧ, вайöтö нылiсь 1-2 произведеннёöн.**

8. Эта произведеннё лоö повестьöн. Шöр герой мыччалöм вильланьö туйдöтiсьöн, виль юöррез понда пессисьöн. Повестьын медодззаись коми-пермяцкöй литератураын бура оссьö коллективизациялöн тема. Гижись мыччалö историяись этö торсö дзир öтiк ладорсянь: сылöн геройес лыддьöны, что этö аскадся событие, кöда сетас отирлö югыт олан. Повесть не только коллективизация йылiсь, но и аймам да челядь коласын виззез йылiсь – лэбтöм пырся проблема. Бура мыччалöм айлöн да зонлöн неöткодь дзарньöв деревняын вежсьöммез вылö, эстöн ни позьö сувтöтны юасьöм, а сэтшöм я колана вöлi коллективизация, ежели вермис дзугны медматiсь отирлiсь олан.

|  |  |
| --- | --- |
| А) И.А. Минин «Паныт уйис тöлiсь» | Б) М.П. Лихачёв «Виль туйöт» |
| В) С.А. Федосеев «Кусöм биэз» | Г) В.В. Климов «Гавкалöн бедь» |

9. **Кытшӧм обряд чулöтiкö вермасö пантасьны кыввез:**

*…Ваöн не вадiсьны,*

*Саöн не садiсьны,*

*Чöрсöн не бытшкасьны,*

*А бытшöмика юасьны,*

*Бытшöмика висьтасьны.*

|  |  |
| --- | --- |
| А) корасьöм коста | В) касьтiсян коста |
| Б) черикыйöм коста | Г) миссьöм коста |

10. Öння кад примитöм лыддьыны цифровöйöн да перыта вежсянаöн. Уна профессияэз аркмöны вильöсь, мукöдыс нельки öшöны. Медбы пыр велöтны да велöтчыны аслыным, колöны виль корöммез да туйез. Сiдз шусяна лоан профессияэз, кöдна кутöны ас пытшканыс кынымкö дисциплина, аркмасö 15-20 во сьöрна, мукöдыс ны коласiсь эмöсь ни.

Тiянлö сетöм определеннё, кин сэтшöм игромастер\*, тiянлö колö лöсьöтны образовательнöй коми-пермяцкöй орсан орфография сьöртi (например, *-эз, -ез гижöм*; *в да л гижöм; и да i гижöм; сложнöй кыввез гижöм; быдкодь сёрни торрезкöт* ***не*** *гижöм; аффрикатаэз гижöм* и мöд.), кытöн мыччавны сылiсь мог, корöммез (правилоэз) да мунöм.

*\*Игромастер – это специалист, который разрабатывает образовательные игры и внедряет их в учебный или рабочий процесс. Такие сотрудники нужны школам, вузам, различным образовательным центрам, а также бизнесу. Внедрение игрового подхода в учебу, работу и прочие сферы называют геймификацией.*

Ним орсанлöн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мог орсанлöн: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Корöммез орсанлöн: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Орсанлöн мунöм: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Устнӧй тур

Сетöм серпас (фотография) сьöртi аркмöтö мыччалан (описаннё) текст 8-10 сёрникузяись.

**Видзö тöдвылын!**

* Мыччалан текст – этö текст, кöда мыччалö ловья либо неловья предметлiсь ассяма признаккез. Мыччалан текст сетö очакыв *кытшöм?* юасьöм вылö.

Подготовка вылö сетсьö 20 мин. Выступленнё вылö сетсьö 5 минута.

* **Эд вунöтö мыччавны текстын:**

1) Мый мыччалöм серпас (фотография) вылын (например, кытöн да кöр керöм фотография? Кытшöм событие мыччалöм?);

2) Общöй настроеннё, кöдö сетö серпасыс (фотографияыс);

3) Тiян впечатленнё серпас (фотография) сьöртi.

|  |  |  |
| --- | --- | --- |
| d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\_background.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\25b84933-3c01-55d0-9751-3151ffc338d4.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\368a664b-446e-5d87-9ce1-2284341ee3af.jfif |
| d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\1457381e-d4dd-5988-8b07-13e114a33d91.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\277865849_0b47f4fc28a2900afec3badf769f83ff_800.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\decbe120-e384-5d5e-9b1e-94fc88cb9880.jpg |
| d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\detsad-2249214-1586786278.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\family_1200.jpg | d:\goleva-tg\Desktop\2024-Краевые\п.3.1.1.1.2\2024_Краевая_олимпиада_6-11_классы\Задания_Заключительный\КП-8-9\традиции.jpg |
|  | C:\Users\goleva-tg\Downloads\d9beda05-af47-500b-9d08-226a6d1a0574.jpg |  |

\*Для задания использованы фотографии из открытых источников интернета.

Ключ

|  |  |  |  |
| --- | --- | --- | --- |
| **№** | **Ответ** | **Система оценки** | |
| 1 | А | 1 балл | |
| 2 | Сiя – личнöй  Мукöд – определительнöй  Некöда – отрицательной  Эттшöм – указательнöй | Быд правильнöй позиция позьö донтны 1 баллöн. | |
| 3 | Приблизительнöй падеж | 1 балл | |
| 4 | Г | 1 балл | |
| 5 | А, Б, В | Быд правильнöй позиция позьö донтны 1 баллöн. | |
| 6 | *Пера богатырь, вакуль* | Быд правильнöй позиция позьö донтны 1 баллöн. | |
| 7 | Ежели вайöтöм пример | 1-2 гижись – 1 балл, 3-4 – 2 балл, 5 да унажык – 3 балл. | |
| 8 | Б | 1 балл | |
| 9 | А | 1 балл | |
| 10 | Ежели развёрнутöя гижöм тема, мог, корöммез да орсанлöн мунöм. | 1) креативность (вайöтiс вильö) | 0 балл – абу,  1 балл – эм, но не значительнöй,  2 балл – бур, вайöтöм корöм сьöтi |
| 2) бытшöма гижöм орсанлiсь корöммез да мунöм |
| грамотность орфография да пунктуация ладорсянь, сёрни нормаэз | 1 балл – 2 сорасьöм.  0 балл – 3-4 сорасьöм.  ‑1 балл – 5 и унажык сорасьöм |

Устнӧй тур. Оценивайтан критериеэз

|  |  |  |
| --- | --- | --- |
|  | критерий | балл |
| 1 | Велöтчись петкöтiс коммуникативнöй задача. Быдöс вежöртана.  Вайöтöм 8-10 сёрникузя. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
| 2 | Текст соответсвуйтö *мыччалан* типлö. | **2 балл** – удж соответствуйтö критерийлö  **1 балл** – удж частично соответствуйтö критерийлö |
| 3 | Текст цельнöй смысл сьöртi, последовательность да композиция сьöртi. | **3 балл** – удж соответствуйтö критерийлö  **2 балл** – удж частично соответствуйтö критерийлö  **0 балл** – удж оз соответствуйт критерийлö |
| 4 | Устнöй висьт (лыддьöтöм) соответствуйтö орфоэпическöй литературнöй нормаэзлö. | **2 балл** – удж соответствуйтö критерийлö  **0 балл** – удж оз соответствуйт критерийлö |
| 5 | Грамматическöй нормаэз.  Сёрникузяэз пыртöмöсь быдкодь структура сьöртi. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
| 6 | Мыччалöм лексикалöн богатство, разнообразие. Абу уна пыртöмöсь заимствуйтöм кыввез. | **5 балл** – удж соответствуйтö критерийлö  **3 балл** – удж частично соответствуйтö критерийлö  **0 балл** – удж оз соответствуйт критерийлö |
|  |  | Максимальнöй балл: 23 |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 10-11 КЛАССЫ

*Составитель:*

*Алевтина Степановна Лобанова*

1. Эта кылыс пырö финно-угорскöй кыввезлöн семьяö:

1. хантыйскöй
2. эскимосскöй
3. якутскöй
4. чукотскöй
5. бурятскöй

2. Сетöм сёрникузя босьтöм Т. Фадеевлöн висьтісь «Мыртшаккез». *Öтпырись лыддьöм бöрын нiя петавлiсö менам НЁЛЬДАС КУИМ, мöдöтпырись лыддьытöн — НЁЛЬДАС СИЗИМ, куимöтпырись — нельки ВИТДАС* (Т. Фадеев сьöрті). Сыын эмöсь лыдакыввез (числительнöйез). Кытшöм разряддэз дынö нія относитчöны?

1) количественнöйöсь

2) количественнöйöсь да порядковöйöсь

3) количественнöйöсь, порядковöйöсь, обобщительнöйöсь

4) порядковöйöсь да обобщительнöйöсь

5) количественнöйöсь да обобщительнöйöсь

3. Коми-пермяцкöй литературнöй кылын 26 согласнöй шы. Кöда шыыс абу ны коласын и сёрниын лоö босьтöмöн (заимствуйтöмöн) роч кылiсь?:

1. [д']
2. [з']
3. [л']
4. [н']
5. [п']

4. Сетöм кыввезісь колö адззыны öтік кореня кыв.

1. синлыс
2. синчача
3. синкым
4. синма
5. синваа

5. Эта висьталöмыс коми-пермяцкöй кыв понда лоö правильнöйöн:

1. коми-пермяцкöй кылын 8 гласнöй шы
2. коми-пермяцкöй кылын 15 падеж
3. коми-пермяцкöй кылын куим склоненнё
4. коми-пермяцкöй кылын куим спряженнё
5. коми-пермяцкöй кылын чулалöм кадлöн кык грамматическöй форма

6. Эта кылын эм орфографическöй ошибка

1) горадзуль

2) пэтшöр

3) вирвужьятурун

4) нявда

5) сирвез

7. Эта нимвежаныс (местоимениеыс) пырö усилительно-личнöй разрядö:

1) ачыс

2) быдöнныс

3) öтамöдныс

4) некöдныс

5) кöдыс

8. Сетöм сёрникузяись адззö относительнöй нимтаннэз (прилагательнöйез).

*Медбы асывнас, тэрмасьтöнняс, нем не вунöтны, старик рытсяняс жö тэчис западня вылö: кузь гöна тулуп, вочöм пимиэз (виллес, дзик чуркаэз, оз и кöстасьö, и кöдзытöсь), кузь пеля шапка, пон кучикись кеписсез, бумазейнöй йöрнöс — небытик, шоныт и басöк сера, бытьтö пестрединнöй, сiйö нимлун коста козьнавлiсö Венька да Лена.* (В. Климов).

1) кузь, гöна

2) гöна, вочöм

3) гöна, пеля, сера

4) гöна, пеля, бумазейнöй,

5) гöна, пеля, бумазейнöй, пестрединнöй

9. Сетöм сёрникузяын кытшöм сёрникузя членöн лоасö кыввез «*чочкомöсь»* да *«вежöсь»*: *Дзоридз вылiсь дзоридз вылö чеччалöны-лэбалöны бабыввез — чочкомöсь да вежöсь* (В. Климов).

1) обособленнöй определеннёöн

2) обособленнöй приложеннёöн

3) именнöй сказуемöйöн

4) немöн озö лоö

5) дополненнёöн

10. Сетöм сёрникузяись кадакывлiсь *ТЫДАЛÖНЫ* колö адззыны правильнöй морфологическöй бöрйöм.

*Быдлаын лöзöтö турун, окласьöны пашмöм юра умраэз, тыдалöны пикан почкаэз – пöляннэз* (И. Минин).

1) кадакыв, н.ф. тыдавны, изьявит. накл., öння кад, 3 лицо, ед. число, непереходн., простöй глагольн. сказуемöй

2) кадакыв, н.ф. тыдавны, изьявит. накл., син сайын чулалöм кад, 3 лицо, мн. число, непереходн., простöй глагольн. сказуемöй

3) кадакыв, н.ф. тыдавны, изьявит. накл., öння кад, 3 лицо, мн. число, непереходн., простöй глагольн. сказуемöй

4) кадакыв, н.ф. тыдавны, изьявит. накл., син одзын чулалöм кад, 3 лицо, мн. число, непереходн., простöй глагольн. сказуемöй

5) кадакыв, н.ф. тыдавны, изьявит. накл., öння кад, 3 лицо, мн. число, переходн., простöй глагольн. сказуемöй

Ответ: 3) кадакыв, н.ф. тыдавны, изьявит. накл., öння кад, 3 лицо, мн.

11. Кытшöм функциональнöй стильын лöсьöтöм текст:

Ароккезiсь черинянь.

Ароккесö весöтны, миськавны. Чериняняс лöсьöтöны посньöтöм лук, сорлавны уль кольтьöн. Перво сöчöн шöрас пуктыны луксö кольтьнас, вöлись – рядоккезöн черисö. Сідз кыдз чериыс поснитик, то арсö позьö тэчны и кык-куим сувдаöн öтамöд вылö. Вевдöрас пуктыны кольччöм луксö кольтьнас. Сöчöн дорресö лэбтыны чери вевдöрас. Шöрас кынымиськö бытшкыны коркасö вилкаöн да пуктыны капуста лист вылö нето горпод вылö. Пöжассьöм пирöгсö кыскыны, мавтны виöн, пуктыны сöстöм трепич вылö да вевттьыны сы дорöн, медбы пирöгыс небзис. Сыбöрын пымнас и сёйны.

1) баитан стильын (разговорнöй)

2) научнöй стильын

3) официально-деловöй стильын

4) публицистическöй стильын

5) художественнöй стильын

12. Коми-пермяцкöй кыв сьöрті аркмöтöм не етша быдкодь кывчукöр (словарь). Гижöм кывчукöррез колö йитны годöн (воöн), кöр сія петіс.

|  |  |
| --- | --- |
| 1) Коми-пермяцко-русскöй словарь (авторрез: Р.М. Баталова да А.С. Кривощекова-Гантман)  2) Коми-пермяцкöй фразеологическöй словарь (автор-составитель: О.А. Попова)  3) Коми-пермяцкöй орфографическöй словарь. Медбöрья изданнё. (авторрез: Р.М. Баталова да А.С. Кривощекова-Гантман)  4) Школьнöй коми-пермяцкöй синониммезöн кывчукöр (авторрез: Н.Е. Бражкина да Т.Н. Меркушева)  5) Пермяцко-русский и русско-пермяцкий словарь (автор: Н.А. Рогов) | а) 1869;  б) 2017;  в) 1985;  г) 2010;  д) 1992. |

13. Соответствие вылö заданнё. Колö öтлаöтны значеннё сьöрті коми-пермяцкöй да роч фразеологизммез.

|  |  |
| --- | --- |
| 1) кисис быдöс петö  2) тараканнэз пысавны  3) мус нимавны  4) кылöн изны  5) кульпизь изны | а) сидеть сложа руки.  б) положить зубы на полку.  в) мастер на все руки.  г) ходить на голове.  д) язык без костей. |

14. Кудым-Ош йылiсь преданнёэзын эпическӧй герой мыччассьӧ:

1. Повтӧм, вына, уджалiсь мортӧн
2. Пӧрись да мудрӧй мортӧн
3. Том мортӧн, кӧда велӧтчӧ вӧравны
4. Тӧдiсь мортӧн (кӧда кужӧ колдуйтны)
5. Лӧг мортӧн, кӧда унажык думайтӧ ас йывсис

15. Пьесаэз коми-пермяцкӧй кыв вылын гижлiсӧ и ӧнi гижӧны не етша авторрез, но эта гижисьыс лоӧ медодззаӧн:

1. Тараканов Ф.Г.
2. Зубов А.Н.
3. Караваев С.И.
4. Климов В.В.
5. Истомин Ф.С.

16. Известнöй учёнöй В.В. Пахорукова гижліс, что XX-öй веклöн 80-öй – 90-öй годдэзö коми-пермяцкöй литератураын пондіс перыта зорамны художественнöй проза. Кин эта кадö уна гижис повесттез да рассказзэз (висьттэз)?

1) М. Лихачев

2) А. Зубов

3) Е. Коньшина

4) В. Козлов

5) Т. Фадеев

17. Эта коми-пермяцкöй гижисьыс эз гижлы романнэз.

1) И. Шадрин

2) В. Климов

3) Т. Фадеев

4) С. Федосеев

5) В. Баталов

18. Коми-пермяккез аркмöтöмась уна волшебнöй сказкаэз. Ныын паськыт инькалöн образ. Адззö неправильнöй висьталöм (высказываннё).

1) волшебнöй сказкаэзын эмöсь мича ныввезлöн образзэз

2) волшебнöй сказакаэзын абу нывка-сиротаэзлöн образзэз

3) волшебнöй сказкаэзын абу царевна-лягушкалöн образ

4) волшебнöй сказкаэзын эмöсь пöрись инькаэзлöн (старухаэзлöн) образзэз

5) волшебнöй сказкаэзын эмöсь падчерицаэзлöн образзэз

19. Челядь понда фольклорись вайöтöм отрывок:

*Тпрутки-летки,*

*Багайö ветлі*

*Дедö ордö,*

*Бабö ордö*

*Паньла, бекöрла,*

*Пожла, сипожла.*

*Сизим ой узи,*

*Сизим чöлпан сёйи,*

*Удісö, вердісö,*

*Пöлать сёрдö*

*Швырк чапкисö.*

Висьталö, фольклорлöн кытшöм жанр дынö сiя относитчö?

1) потешка

2) лыддисян

3) нерсян

4) скороговорка

5) саймöтан

20. Колö öтлаöтны загадка ответкöт.

|  |  |
| --- | --- |
| 1) Сенокосöн курыт, а морозöн чöскыт  2) Гöгрöса, а не тöлісь; бöжа, а не шыр; веж, а не шонді  3) Китöм-коктöм, а майöг вылö кайö  4) Не би, а сотö  5) Мый овлö чочком, гöрд и сьöд? | а) сэтöр.  б) туримоль.  в) таг.  г) петшöр.  д) сёртни. |

21. Колӧ ӧтлаӧтны поэтсӧ да сылiсь кывбурресӧ.

|  |  |
| --- | --- |
| 1) Федор Истомин  2) Галина Бачева  3) Людмила Гуляева  4) Леонид Никитин  5) Нина Исаева | а) Тэ, менам коми муӧ; Тӧвся шонiлӧн гӧрд дон  б) Кин жӧ этадз кужӧм; Кама вылын  в) Кыдззез золото кисьтӧмась; Белоев посад  г) Локтӧ тулыс; В.В. Климовлӧ  д) Кыдзок; Вот дона менам чужанiн |

22. Коми-пермяцкӧй композитор Александр Иванович Клещин гижис сьыланкыввез (песняэз) эта поэтлӧн кывбуррез вылӧ:

1. М. Вавилин
2. Е. Коньшина
3. Л. Косова
4. В. Козлов
5. Н. Исаева

23. Медодзза газета коми-пермяцкӧй кыв вылын петiс 1926 годӧ. Сiя шусис:

1. Ленин туй вылӧт
2. Кама кытшын
3. Парма
4. Гӧрись
5. Коми-пермяцкий колхозник

24. Мый öтлаöтö этнö тöдчана морттэсö (профессия ладорсянь, занятиеэз ладорсянь): Оньков Виталий Николаевич, Ракишева Валентина Владимировна, Утробин Егор Фёдорович.

1) нія артисттэз

2) нія скульпторрез

3) нія учёнöйез коми-пермяккезлöн культура сьöрті

4) нія спортсменнэз

5) нія композиторрез

25. Колö öтлаöтны примета значеннёкöт (мый мыччалö приметаыс).

|  |  |
| --- | --- |
| 1) кань «миссьö»  2) пон да кань турун сёйöны  3) тöвнас пон туплясьö лымын  4) керкуö кай пыралас  5) чераньöс адззылан | а) умöль одзын  б) письмо локтас  в) шоныт одзын  г) зэр одзын  д) гöсь одзын |

**Ключ**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | 1 | 3 | 14 | 1 | 4 |
| 2 | 1 | 3 | 15 | 2 | 4 |
| 3 | 5 | 3 | 16 | 5 | 4 |
| 4 | 4 | 3 | 17 | 1 | 4 |
| 5 | 5 | 3 | 18 | 2 | 4 |
| 6 | 2 | 3 | 19 | 1 | 4 |
| 7 | 1 | 3 | 20 | 1-б, 2-д, 3-в, 4-г, 5-а | За каждый верный 1 б., всего 5 б. |
| 8 | 5 | 3 | 21 | 1-б, 2-а, 3-г, 4-д, 5-в | За каждый верный 1 б., всего 5 б. |
| 9 | 1 | 3 | 22 | 1 | 6 |
| 10 | 3 | 3 | 23 | 4 | 6 |
| 11 | 4 | 3 | 24 | 2 | 6 |
| 12 | 1-в, 2-г, 3-д, 4-б, 5-а | За каждый верный 1 б., всего 5 б. | 25 |  | За каждый верный 1 б., всего 5 б. |
| 13 | 1-в, 2-а, 3-б, 4-д, 5-г | За каждый верный 1 б., всего 5 б. | Всего: 50 баллов. | | |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 10-11 КЛАССЫ

*Составитель:*

*Алевтина Степановна Лобанова*

Письменнӧй тур

Лыддьöтö внимательнöя В. Климовлöн романісь «Гублян» отрывок. Сы сьöртi лоасö тшöктöммез.

**Кöркöся коми мужик**

Паськöмыс коми мужиклöн не шёлк да парча, а дöра да ной, да ной сора дöра, да кучик. Вывтас пасьтавлiс йöрнöс, вешьян, шабур, пась, запон, ковпак. Кокас – нинкöм, ниновöй да бановöй, веськыт ныра и чукыля ныра, сапог, пими, чушни. Киас – дöра кепись, ной кепись, пон кепись, öвчина кепись, руч кепись, вöрмöс кепись. Этö быдöс ачыс да иньыс керисö: кыйисö, гöрдззисö, нöитiсö, вурисö, мичöтiсö. А мичöтiсö кöрт сiмöн, саöн, турун кöдзыссэзöн да цветöн, бадь качöн, лук кильöн, ягöд ваöн. Чочкомтiсö кунваöн, кыдз лиöн, парматегöн, картов пизьöн, шондi увтын быгöтiсö.

Вöлi мужикыт вит рöма: сьöд юра, гöрд йöрнöса, лöз шабура, чочком нямöта, веж нинкöма. Разь не басöк? Басöк, кыдз сы гöгöрись öтöрыс: сьöд му, сьöд вöр; гöрд шондi, гöрд би; лöз кымöр, лöз ты; чочком чачасин, чочком лым; веж видз, веж рас. Расыс комиыслöн тулыссянь и сёр арöдз веж, кытчöдз оз гöрдöт пипу. Ме ачым коми мужик, может, и не кöркöсяыс кодь, но сы дынiсь неылö мунi (В. Климов).

*Примечаннё: ной – сукно.*

**1.** Сетöм отрывокын пантасьöны быдкодь быдмассэзлöн да пуэзлöн ниммез, кöднö кöркö коми-пермяккез используйтлісö гортся хозяйствоын. Адззö 5 пример. Обобщающöй кыввез – *вöр, рас, ягöд* – гижны (выделяйтны) оз ков. Лоö внимательнöйезöн: мукöдыс ны коласісь сёрникузяэзын вермасö лоны определеннёэзöн, ась сія синтаксическöй ассямаыс оз падмöт.

**2.** Пондылö «бурсьöтны» сёрникузя *(Вывтас пасьтавлiс йöрнöс, вешьян, шабур, пась, запон, ковпак*): содтö паськöм мыччалан кыввез дынö смысл сьӧртi лӧсялана ӧтiк кылӧн кыввез-нимтаннэз (прилагательнöйез) или кыввез-причастиеэз.

**3.** Сёрникузяын (*Кокас – нинкöм, ниновöй да бановöй, веськыт ныра и чукыля ныра, сапог, пими, чушни*) эм пунктуационнöй пас – тире. Висьталö, кытшöм правило увья сія сувтöтöм.

1. Союззэзтöм (бессоюзнöй) сложнöй сёрникузя, сійöн колö тире
2. Подлежащöй да сказуемöй сетöмась öткодь сёрни торöн, сійöн колö тире
3. Сёрникузя неполнöй, авторöн специально лэдзöмась сёрникузя членнэз, сійöн колö тире
4. Сёрникузяын эм вставочнöй конструкция, сійöн колö тире

**4.** Кыв ***нинкöм*** аркмöм словосложеннё способöн (*нин* + *кöм* важм. «обувь»). Сетöм отрывокын эмöсь эшö кыввез, кöдна аркмöмась кыв аркмöмлöн (словообразованнёлöн) эта способöн. Адззö 5 пример.

**5.** Структура ладорсянь сёрникузя (*Вöлi мужикыт вит рöма: сьöд юра, гöрд йöрнöса, лöз шабура, чочком нямöта, веж нинкöма*) лоö:

1) простöй, öтік состава (односоставнöй)

2) простöй, кык состава (двусоставнöй)

3) сложнöй, союззэзтöм (бессоюзнöй)

4) сложнöй синтаксическöй конструкция

**6.** Вайöтöм отрывокын В. Климов баитö коми мужик йылісь: кытшöм сія вöлі, мый новйис, кыдз керис паськöм да кöмкöт. В. Климовлöн кытшöм персонаж (или персонажжез) «новйис» нинкöммез:

1. Лёва «Македон» висьтісь
2. Тури Петя «Гавкалöн бедь» повестись
3. Ваня да Геня «Помеч» висьтісь
4. Оля Савыркина «Гублян» романісь

**7.** Кöда юржугданын (загадкаын) «дзебöм» отгадака – *паськöм.*

1. Öрын ниртасö-ниртасö, вадöрын вартласö-вартласö, лабичын нöитасö-нöитасö, а сылö абу зубыт
2. Юр вылын ош кучик пукалö
3. Öтік ныра и кык бöжа
4. Кыным морт, сыным и горт

**8.** Вайöтöм отрывокын баитсьö, мыйöн комиэз кöркö мичöтлöмась да чочкомтлöмась паськöм. Пондылö вуджöтны сетöм сёрникузя роч кыв вылö (*Чочкомтiсö кунваöн, кыдз лиöн, парматегöн, картов пизьöн, шондi увтын быгöтiсö*). Мукöд кылыс сыын лоисö ни важмöм кыввезöн или шоча пантасяна кыввезöн. Роч кыв вылын сёрникузя вермас отсавны буржыка вежöртны комиэзлісь кöркöся оланісь традиция.

**9.** Вайöтöм отрывокын вайöтсьöны комиэзлöн оланісь паськöмлöн да кöмкöтлöн ниммез. Мукöдыс ны коласісь лоöны заимствуйтöммезöн. Висьталö, кытшöм кадö вермисö шедны медодззаэзыс миян кылö?

1) советскöй кадö

2) кöр пондiсö контактируйтны роччезкöт (XII вексянь)

3) финно-угорскöй кад коста (III-öт тысячелетиеö миян эраöдз)

4) оз туй определитны кадсö

**10. Творческöй заданнё**

Представитö, что тійö уджалатö краеведческöй музейын экскурсоводöн. Тіянлö колö лöсьöтны коми-пермяцкöй инькаэзлöн важ паськöм сьöрті выставка и сы экспонаттэз сьöрті сёрöнжык чулöтны экскурсия. Эта понда колö музейись хранительлö (музейезын эм сэтшöм должность) лöсьöтны паськöмлісь список, кöдна ковсясö выставка понда. Вöлі бы буржык, ежели бы списокыс вöлі аркмöтöм кык кыв вылын: коми-пермяцкöй вылын да роч вылын. Лöсьöтö этö списоксö. Эд вунöтö выставкалö сетны ним.

Ним выставкалöн:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Список\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ключ

|  |  |  |
| --- | --- | --- |
| **№** | **Ответ** | **Система оценки** |
| 1 | бадь, лук, кыдз, парматег, картов, чачасин, пипу. | быд правильнöй вариант донтны 2 баллöн |
| 2 | **Примернöй**: дöраись (йöрнöс), виззя (вешьян), руд (шабур), кузь (пась), кокнит (запон), вылын (ковпак). | быд правильнöй вариант донтны 2 баллöн |
| 3 | 3) Сёрникузя неполнöй, авторöн специально лэдзöмась сёрникузя членнэз, сійöн колö тире. | быд правильнöй вариант донтны 3 баллöн |
| 4 | дöракöм, чулкиныр, кунва, вöрмöс, чачасин, пипу, парматег. | быд правильнöй вариант донтны 2 баллöн |
| 5 | 2) простöй, кык состава (двусоставнöй). | быд правильнöй вариант донтны 3 баллöн |
| 6 | 2) Тури Петя «Гавкалöн бедь» повестись. | быд правильнöй вариант донтны 3 баллöн |
| 7 | 1) Öрын ниртасö-ниртасö, вадöрын вартласö-вартласö, лабичын нöитасö-нöитасö, а сылö абу зубыт. | быд правильнöй вариант донтны 3 баллöн |
| 8 | **Примернöй**: Выбеливали (одежду) щелоком, березовым камбием, цветком кукушкин цвет, картофельным крахмалом, держали под солнцем, чтобы выгорела. | правильнöй вариант донтны 4 баллöн |
| 9 | 2) кöр пондiсö контактируйтны роччезкöт (XII вексянь). | правильнöй ответ донтны 3 баллöн |
| 10 | выставкалö сетöм бытшöм ним, списокыс сулалö инька понда паськöмись дасся унажык нимись | 5 балл |
| выставкалö сетöм бытшöм ним, но списокыс сулалö инька понда паськöмись вится унажык, но дасся етшажык нимись | 3 балл |
| выставкалö сетöм неудачнöй ним или нимыс абу, а списокыс сулалö инька понда паськöмись дасся унажык нимись | 3 балл |
| выставкалö сетöм бытшöм ним, но списокыс сулалö инька понда паськöмись кыксянь витöдз нимись | 2 балл |
| быдöс мöдік ситуацияэз пондасö лыддиссьыны неудачнöйезöн, ковсяс сувтöтны | о балл |

Устный тур. Критерии оценки:

**Максимальнöя позьö получитны 15 балл.**

**1) Бытшöма аркмöтöм висьт понда (связнöй да логичнöй висьт понда) – 5 балл;**

А) висьтын 1 логическöй ошибка – 4 балл;

Б) висьтын 2-3 логическöй ошибка – 3 балл;

В) висьтын 4 логическöй ошибка – 2 балл.

**2) Аргументтэз (доводдэз) вайöтöм понда, субъективнöй (личнöй) мненнё мыччалöм понда – 5 балл;**

А) висьтын эмöсь выводдэз, но етша или неубедительнöй доводдэз – 3 балл;

Б) висьтын эмöсь выводдэз, но доводдэз абуöсь – 2 балл;

В) висьтын абуöсь выводдэз, абуöсь доводдэз – 0 балл.

**3) Грамотнöя висьтасьöм понда (орфоэпическöй, лексико-грамматическöй да стилистическöй нормаэз соблюдайтöм понда) – 5 балл.**

А) висьтын 2-3 ошибка – 3 балл;

Б) висьтын 4 ошибка, пантасьлöны роч кыввез, кöдналö эмöсь соответстиеэз коми-пермяцкöй кылын – 2 балл;

В) сёрни неграмотнöй, висьтын уна роч кыввез, кöдналö эмöсь соответстиеэз коми-пермяцкöй кылын – 0 балл.